Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 854

4. Egyéb készségek Szövegkörnyezetből ismeretlen nyelvi elemekre következtetés készségei és technikái; különféle szótárak, tanulóknak készült leíró nyelvtan és egyéb segédeszközök önálló használata. A nyelvtanulási célok elérését lehetővé tevő stratégiák, módszerek és segédeszközök alkalmazása. A latin nyelvű szövegek fordításakor és értelmezésekor más műveltségi területekhez kapcsolódó ismeretek és készségek alkalmazása. 2001/70. szám A TÁRSADALOMISMERET ÉRETTSÉGI VIZSGA ÁLTALÁNOS KÖVETELMÉNYEI A vizsga formája Középszinten: szóbeli Emelt szinten: írásbeli és szóbeli A társadalomismeret elsősorban abban különbözik a többi vizsgatárgytól, hogy belső elágazásokat, alternatívákat tartalmaz. Konkrétan ez azt jelenti, hogy a 11. évfolyamon két, egymástól eltérő szemléletű tananyagból — pszichológia vagy gazdasági ismeretek — választhatnak a tanárok, illetve a diákok. Az érettségi vizsga általános követelményeiben mindez úgy érvényesül, hogy a Társadalomismeret követelményei mellé választandó Pszichológia vagy a Gazdasági ismeretek vizsgarész önálló célrendszerrel és követelményekkel jelenik meg. A társadalomismeret vizsgakövetelményei interdiszciplináris jellegűek. E vizsgatárgy ugyanis nagyon sokféle tudományterület elemeit ötvözi: pl. a szociológia, a közgazdaságtudomány, a politológia, a jogtudomány, a szociálpszichológia, a filozófia. A követelmények annak megmutatását kérik számon a vizsgázótól, hogy milyen mértékben jutott el különböző társadalmi kérdések és problémák megismeréséhez és értelmezéséhez. A Társadalomismeret érettségi vizsga célja Az érettségi vizsga célja annak megállapítása, hogy a vizsgázó — ismeri-e a társadalom alapvető szerkezetét, illetve a társadalmi viszonyok legfőbb sajátosságait; — megismerkedett-e a különböző társadalmi együttélési szabályokkal, a jog alapelveivel, saját jogaival és kötelességeivel, az állam intézményeivel, valamint a gazdaság működésével; — foglalkozott-e a közvetlen környezet és a tágabb környezet összefüggéseivel, tudatosította-e az úgynevezett globalizáció előnyeit és hátrányait; — meg tud-e fogalmazni konkrét példák, esetek segítségével különböző értékrendeket, gondolkodási és cselekvési mintákat. Az emelt szintű vizsga célja a fentieken túl annak megállapítása, hogy a vizsgázó — rendelkezik-e a felsőoktatásban való továbbhaladáshoz szükséges tantárgyi alapismeretekkel; — tisztában van-e azzal és annak következményeivel, hogy az ember olyan individuum, aki társadalomban, annak különböző szintű közösségeiben él; — képes-e a környezetében történő eligazodásra, a társadalmi beilleszkedésre, a tudatos életvezetésre, van-e reális önismerete; — felkészült-e a felelős társadalmi szerepvállalásra, a demokratikus közéletben való aktív részvételre, helytállásra a munka és az üzleti élet területén; — ismeri-e az ezredforduló alapvető modernizációs és globális folyamatait és azok nemzetközi, illetve hazai hatásait; — milyen szintű együttműködési és problémamegoldó kézséggel rendelkezik. „A” változat Pszichológia „B” változat Gazdasági ismeretek A Pszichológia érettségi vizsga célja annak megállapítása, hogy a vizsgázó — ismeri-e az ember vizsgálatának tudományos-történeti módszereit, a pszichológia és az emberrel foglalkozó más tudományok (szociológia, filozófia, etika) közös, illetve eltérő megközelítési módjait; — ismeri-e az emberi természet sokrétűségét, a szervezeti és környezeti tényezők bonyolult kölcsönhatásait, a kontinuitást és diszkontinuitást a fejlődésben és az emberi személyiség változásaiban; A Gazdasági ismeretek érettségi vizsga célja annak megállapítása, hogy a vizsgázó — megismerte-e a piacgazdaság alapintézményeit, a gazdasági szereplőket, a gazdálkodáshoz szükséges eszközöket, feltételeket; — megismerte-e a piacgazdaság törvényszerűségeit, ki tudja-e fejteni, hogyan hatnak azok a saját életére; — tudja-e, hogy milyen lehetőségeket kínál az üzleti szféra; 2001/70. szám „A” változat Pszichológia „B” változat Gazdasági ismeretek — képes-e a szűkebb és tágabb értelemben vett emberi csoportok, közösségekben zajló folyamatok megértésére, a mások iránti tiszteletre; — ismeri-e a saját élete szempontjából legfontosabb kapcsolatok pszichológiai jellegzetességeit, a nemi identitás és szerepvállalás, a családi élet jellegzetességeit. Az emelt szintű érettségi vizsga célja a fentieken túl annak megállapítása, hogy a vizsgázó — megismerte-e a modern tudomány emberképét, világosan látja-e, hogy a lelki jelenségek és tulajdonságok az egyén és a környezet közötti bonyolult kölcsönhatások következményeképpen alakulnak ki; — ismeri-e az ember társas természetét, a „mások” szerepét és jelentőségét a fejlődésben és az élet során. Ismeri-e a saját élete szempontjából legfontosabb kapcsolatok pszichológiai jellegzetességeit, a nemi identitás és szerepvállalás, a családi élet jellegzetességeit; — Különbséget tud-e tenni az emberre vonatkozó tudományos, illetve játékos, vagy felületes állítások, előfeltevések között; — Tudja-e az emberi természet sokrétűségét, a szervezeti és környezeti tényezők bonyolult kölcsönhatásait, a kontinuitást és diszkontinuitást a fejlődésben és az emberi személyiség változásaiban. — ki tudja-e fejteni önálló véleményét az előírt gazdasági témák bármelyikéről, tudja-e vázolni megoldási javaslatait a gazdasági élettel összefüggő problémákról; — megismerte-e a vállalkozói és a munkavállalói életpálya választásának előnyeit és hátrányait; — mit tud a munkaerőpiacon érvényes írott és íratlan szabályokról. Tartalmi követelmények Középszint TÁRSADALOMISMERET Témakörök Követelmények

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes